Diari Oficial de la Generalitat Valenciana


Sumari del DOGV 9311, del 01-04-2022 (2022/2474)

Resolució de 2 de març de 2022, de la directora general de Treball, Benestar i Seguretat Laboral, per la qual s'ordena donar publicitat a la sanció que ha recaigut en el procediment sancionador amb número d'expedient 462010SAT001134, iniciat mitjançant l'acta d'infracció número 528706146114770, estesa per la Inspecció de Treball i Seguretat Social de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9311

Data del DOGV
:   01-04-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2474


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Resolució de 2 de març de 2022, de la directora general de Treball, Benestar i Seguretat Laboral, per la qual s'ordena donar publicitat a la sanció que ha recaigut en el procediment sancionador amb número d'expedient 462010SAT001134, iniciat mitjançant l'acta d'infracció número 367192810052609, estesa per la Inspecció de Treball i Seguretat Social de València. [2022/2474]  
  
En compliment del que es disposa en l'article 40.2 del Reial decret legislatiu 5/2000, de 4 d'agost, pel qual s'aprova el text refós de la Llei sobre infraccions i sancions en l'ordre social (TRLISOS), i en el Reial decret 597/2007, de 4 de maig, sobre publicació de les sancions per infraccions molt greus en matèria de prevenció de riscos laborals, en relació amb el que es disposa en l'article 8 del Decret 57/2008, de 25 d'abril, del Consell, pel qual s'atribueixen competències en matèria d'infraccions i sancions en l'ordre social i en matèria de prevenció de riscos laborals en l'àmbit de la Comunitat Valenciana, resolc:  
  
  
Primer  
Ordenar la publicació en el Diari Oficial de la Generalitat Valenciana, així com en la pàgina web de la Direcció General de Treball, Benestar i Seguretat Laboral, de la sanció ferma imposada en l'expedient a què es fa referència, que té les dades següents:  
- Nom o raó social de l'empresa sancionada: Eduardo Espejo, SL.  
  
- Sector d'activitat al qual es dedica: comerç a l'engròs de ferralla i productes de rebuig.  
- Número d'identificació fiscal: N79791940.  
- Domicili social: carretera Rochs, 80, 46451 València.  
- Infracció: dues infraccions, una molt greu, tipificada en l'article 13.8.b del text refós de la Llei d'infraccions i sancions en l'ordre social, aprovat per Reial decret legislatiu 5/2000, de 4 d'agost (d'ara en avant, TRLISOS), per constituir una infracció del que es disposa en la disposició addicional catorzena de la Llei 31/1995, de 8 de novembre, de prevenció de riscos laborals (d'ara en avant, LPRL), apartat 1, lletres a i b, que exigeix que en les obres de construcció regulades en el Reial decret 1627/1997, de 24 d'octubre, la preceptiva presència de recursos preventius s'aplicarà a cada contractista, i quan els riscos puguen veure's agreujats o modificats en el desenvolupament del procés o de l'activitat, per la concurrència d'operacions diverses que es desenvolupen successivament o simultàniament i que facen necessari el control de la correcta aplicació dels mètodes de treball, la presència de recursos preventius de cada contractista serà necessària quan, durant l'obra, es desenvolupen treballs amb riscos especials, tal com es defineixen en el decret esmentat, així com la falta de recurs preventiu en l'obra que impedeix el compliment de la seua funció, segons l'apartat 1, lletra c, de la disposició addicional catorzena de l'LPRL; una altra greu, tipificada en l'article 12.23.a del TRLISOS, segons el que es disposa en l'article 7, apartat 3, del Reial decret 1627/1997, de 24 d'octubre, pel qual s'estableixen les disposicions mínimes de seguretat i salut en les obres de construcció; i una altra greu, tipificada en l'article 12.13 del TRLISOS, segons el que es disposa en l'article 21.1 de l'LPRL, així com en els articles 4 i 5 del Reial decret 171/2004, de 30 de gener, pel qual es desplega l'article 24 de l'LPRL, en matèria de coordinació d'activitats empresarials.  
  
- Sanció imposada: cinquanta-quatre mil noranta-dos euros (54.092,00 ?).  
- Data d'extensió de l'acta d'infracció: 2 d'agost de 2010.  
- Data en què la sanció adquireix fermesa: 13 de desembre de 2021.  
  
  
Segon  
Conforme amb el que es disposa en l'article 4.2 del Reial decret 597/2007, de 4 de maig, les dades corresponents a la resolució sancionadora es cancel·laran al cap de cinc anys a comptar des de l'endemà de ser publicada.  
  
València, 2 de març de 2022.- La directora general de Treball, Benestar i Seguretat Laboral: Elvira Ródenas Sancho.